Р Е Ш Е Н И Е
Г. М.,  20. 10. 2023  година

В   ИМЕТО  НА  НАРОДА

ОКРЪЖЕН СЪД М.   - граждански  състав   -   в закрито заседание на двадесети октомври през  две хиляди  двадесет и трета година в състав :

                                           Председател :  АДЕЛИНА  ТУШЕВА

разгледа докладваното от съдията Тушева  търговско  дело № 76 по описа за   2020  г. и  за да се произнесе взе предвид:

        Производството е с правно основание чл. 155,т. 3 от Търговския закон / ТЗ/. 

 Ищецът Г.А.  – прокурор в О. П. М. твърди  в исковата молба, че ответното дружество Н.-В. ЕООД  Г. *.  е регистрирано в търговския регистър като еднолично търговско дружество с ограничена отговорност и от 23.02.2018г. няма вписан управител, поради настъпила на тази дата смърт на едноличния собственик и управител Р.Р.. Към предявяване на иска не са предприети действия за вписване на управител и дружеството съществува без такъв повече от три месеца .   На основание чл. 155, т. 3 от ТЗ се иска прекратяване на ответното търговско дружество с решение на съда.   
Ответното дружество , призовано по реда на чл. 50,ал. 2 от ГПК на регистрирания в търговския регистър адрес в Г. *.  , не е подало писмен отговор и не взема становище по иска.
С определение от 06.10.2023г. съдът е приел на основание чл. 376 от ГПК делото да бъде разгледано в закрито съдебно заседание с предоставена възможност на страните да представят писмени  защити. Такива в дадения срок не са подадени. 
            Доказателствата по делото са писмени  . След преценка на доказателствата в тяхната взаимна връзка и логическо единство , във връзка със становищата на страните и въз основа на закона, съдът приема за установено следното:  
Безспорно е установено по делото , че ответното дружество  е вписано в търговския регистър  като еднолично търговско дружество с едноличен собственик на капитала и управител Р. Р. . Безспорно е установено също така , че  вписаният като управител Р.Р. е починал на 23.02.2018г. , като от тази дата до настоящия момент в Търговския регистър по партидата на дружеството не е вписан нов управител и дружеството е без управител.
  
При така установената по делото фактическа обстановка от правна страна съдът приема следното:
Съгласно чл. 155,т. 3 от ТЗ дружеството с ограничена отговорност може да бъде прекратено по иск на прокурора с решение  на окръжния съд по седалището му, когато повече от три месеца няма вписан управител. 
Ответното дружество е без управител, считано от 23.02.2018г. , когато е настъпила смъртта на вписания такъв Р.Р.  . Не са предприети действия за вписване на нов управител. Осъществен е фактическият състав на чл. 155,т. 3 от ТЗ и дружеството следва да се прекрати .
След влизане в сила на решението и с оглед чл. 156 от ТЗ следва да се проведе процедура по ликвидация на прекратеното дружество ,  за което е компетентен органът по регистрация – Агенцията по вписванията, търговски регистър . Препис от решението за прекратяване на дружеството следва да се изпрати служебно за отразяване в търговския регистър и осъществяване на действия по глава XVII от ТЗ . 
Ответното дружество, на основание чл. 78,ал. 11 от ГПК,   следва да понесе и държавната такса, дължима за настоящото производство в размер на 30 лева.       
          Водим от гореизложените мотиви, съдът

                                    Р      Е      Ш      И  :

            ПРЕКРАТЯВА  на основание чл. 155, т. 3 от Търговския закон еднолично търговско дружество с ограничена отговорност Н. - В. ЕООД,  вписано в Търговския регистър с  ЕИК *, седалище и адрес на управление Г. *. , У. *. № *.      
ОСЪЖДА Н.-В. ЕООД,  ЕИК *, седалище и адрес на управление Г. *. , У. *. № * ДА ЗАПЛАТИ в полза на бюджета на съдебната власт, по сметка на Окръжен съд – М.  държавна такса в размер на 30 лева. 
РЕШЕНИЕТО подлежи на обжалване пред Апелативен съд Г. * с въззивна жалба в двуседмичен срок, считано от 03.11.2023г. .
След влизане в сила на решението , заверен препис да се изпрати на Агенцията по вписванията, Търговски регистър за вписване и провеждане процедурата по чл. 156 ТЗ .

                                                     СЪДИЯ: